**Өмірдің мақсатын тауып алыңыз**

**екіншісі**

***«Саған өте маңызды шындықты айтып тұрмын: кімде-кім қайтадан туылмаса, Құдайдың Патшалығын көре алмайды»***

***(Жохан 3:3)***

Бұл әңгімеде, Иса, біз барлығымыз жақсы көретін сөздерді айтты: «Өйткені Құдай адамзатты сондай қатты сүйгендіктен, Өзінің жалғыз рухани Ұлын құрбандыққа берді. Енді Оған сенуші әркім жаны тозаққа түспей, мәңгілік өмірге ие болады.» (Жохан 3:16).

Нікөдемге Исаның айтқан бұл сөздері қатты әсер еткен болса керек. Кейінірек ол Исаның іс-әрекеттерін қорғап, Иса қайтыс болғаннан кейін Оның лайықты жерленуін өтінді.

Бүгінде Исаның алдына келген Нікөдем сияқты және өмірден үмітін үзген Эрнест Хемингуэй сияқты көптеген адамдардың өмірлері табысты, бірақ мәнсіз болуы мүмкін. Өздері жұмыс істеп жүрген салада жетістік шыңына жету оларды шынайы бақытқа кенелтеді деп ойлайды, бірақ ақыр соңында бәрібір көңілдері қалып, шынайы жүрек тыныштығын таба алмайды.

Кейінірек Иса былай деді: «Адам бүкіл дүниеге ие болып, сол себепті (мәңгілік) өмірінен айырылса, бұдан оған не пайда? Яки адам өз өмірі үшін қандай құн төлей алады?» (Матай 16:26).

Сіз өз өміріңізді қалай анықтар едіңіз? Табысты ма, әлде мәнді ме? Бұл екі сөз бір-бірін жоққа шығармайды. Керісінше, мақсат пен мағынаға толы мәнді өмір – нағыз табысқа әкеледі. Бірақ көптеген адамдар табысты тек атақ, байлық, билік немесе жетістік тұрғысынан анықтайды, солай олар өз өмірлерін шынымен мәнді етудің мүмкіндігінен айырылып қалады.

Жоханның 3-тарауын оқып шығуға біраз уақыт бөліңізші, және Исаның Нікөдемге айтқаны сіздің де мәселелеріңізді шешуге көмектесе алатынына сенімді бола аласыз.